b'\n_START_ARTICLE_\nSajd\xc5\xbeil\n_START_SECTION_\nKonstrukcija\n_START_PARAGRAPH_\nDetalji modela osim broja stupnjeva i kori\xc5\xa1tenja krutog goriva nisu objavljeni. Ipak, prema dostupnim fotografijama da se zaklju\xc4\x8diti kako je tijelo projektila ve\xc4\x87e od prethodnih modela poput \xc5\xa0ahaba-3 (dometa 2,100 km), \xc5\xa1to zna\xc4\x8di da Sajd\xc5\xbeil ima mnogo ve\xc4\x87i domet od objavljenog, \xc5\xa1to pak implicira da je Sajd\xc5\xbeil veliki korak naprijed prema gradnji slo\xc5\xbeenih balisti\xc4\x8dkih projektila velikog dometa (ICBM). Kao oru\xc5\xbeje, Sajd\xc5\xbeil predstavlja dosad najve\xc4\x87i izazov za iranske neprijatelje, budu\xc4\x87i da su projektili sa krutim pogonskim gorivom manje uo\xc4\x8dljivi nego oni s teku\xc4\x87im gorivom, koji zahtjevaju komplicirane pripreme uo\xc4\x8di lansiranja. Uzi Rubin, izraelski balisti\xc4\x8dki stru\xc4\x8dnjak, nazvao je Sajd\xc5\xbeil "potpuno novim projektilom" koji nema nikakvih sli\xc4\x8dnosti s sjevernokorejskim, ruskim, kineskim ili pakistanskim modelima iste kategorije.'